Коми Республикаса Юралысь Вячеслав Гайзер сетiс видлавны КР Каналан Сöветлы «Коми Республикаса Оланподулö вежсьöмъяс пыртöм йылысь» оланпас бала.

Документыс индö РФ субъектлöн государственнöй власьтса оланпас пыртысь органлы выль уджмог – кывзыны РФ субъектлöн государственнöй власьт олöмö пöртысь медвылыс органлöн вöчöм удж йылысь РФ субъектлöн государственнöй власьт олöмö пöртысь медвылыс органса юрнуöдысьлысь быдвося отчётъяс, сы лыдын регионса юралысь водзö парламентарийясöн пуктöм могъяс серти.

Тайö оланпас балаöн вöзйöма лöсьöдны КР Оланподувсö «Россия Федерацияса субъектъяслöн оланпас пыртысь (бöрйöм) да олöмö пöртысь власьт органъяс котыртан öтувъя принципъяс йылысь» Федеральнöй оланпаслöн положение серти.